Orontius Leccekoa

San Orontius Leccekoa (italieraz: Oronzo edo Sant'Oronzo, batzuetan  edo ; eta Lecceko dialektoan: ) Eliza Katolikoak santu bezala gurtzen duen irudia da, bere kondairari lotutako beste bi pertsonaiekin batera, Fortunatus eta Justus (San Fortunato eta San Giusto italieraz) martiriekin. Lecceko lehen apezpiku gisa ageri da alegietan, baina kristautasuneko I. mendean kokaturik haren bizitza, eta kontakizunak 12. mendekoak izanik nagusiki, mitoen alorrean koka daiteke santu hauen izaera historikoa.

 Kondaira 
Hamabigarren mendeko eskuizkribu batek kontatzen du Orontiusen kondairaren bertsio zabalduena. Justus delako bat San Pauloren dizipulua zen, eta, Erromara zihoala, Salenton hondoratu zem haren ontzia, Gertu Ludiae edo Rudiae hiri erromatarra zen, eta hara joanik Justus Orontius eta Fortunatus hiritarrak kristautasunera bihurtu zituen (Orontius Fortunatusen osaba zen). Orontius kargu publiko handiko gizona zen, enperadorearen diruzaina eskualde hartan. 

Orontius eta Fortunatus kristauak izanagarik salatu zituzten, eta erromatar jainkoei sakrifikioak egiteari uko egin zioten atxilotu zituzten. Zigorkatu eta espetxeratu zituzten, baina askatu ziren, eta erbestera Korintora joan ziren, non San Paulo ezagutu zuten. Paulok Lecceko lehen apezpiku izendatu zuen Orontius, eta haren oinordeko Fortunatus. 

Leccera itzuli zirenean, berriz ere agintariek jazarri zituzten. Beste espetxealdi baten ondoren, berriro aske, inguruan ibili ziren, Salentoko penintsulan eta Barin bereziki, kristautasuna zabaltzen. Baina Neroen enperadorearen ordezkariak, Antonino delako batek, Orontius eta Fortunatus azkenean harrapatzea lortu zuen, eta aizkoraz batekin exekutatu zituzten Leccetik hiru kilometrora. Justus ere martirioan hil zuten, bestalde.

 Gurtza 
Orontius Lecceko santu zaindaria da, eta hiriko plaza nagusiak haren izena du, katedralean ere gurtzen dute, eta haren irudi eta izena nonahi ikusten da.

Orontiusek beste bi santuek baino gurtza zabalagoa izan du historikoki, Lecce hiriaz gain, Salento, Apulia eta Basilicata eskualdeetan zehar. Eskualdea izurrite batek jo zuen 1656an, eta Sant'Oronzori egotzi zitzaion hura gainditu izana. Ondorioz, Brindisi hirikoek Lecceri zutabe garai bat oparitu zieten non santuaren irudi bat jarri zen (beste bertsio baten arabera, Leccekoek lapurtu zuten Brindisitik) . Zutabea han da Leccen, baina estatua erreplika da 21. mendean, brontzezko irudia ondoko jauregi batean dago. 1658an, Orontius, Fortunatus eta Justusen festa egunak ospakizun bakarrean batu ziren.

Orontius Ostuni eta Turi hirietako santu zaindartzat ere gurtzen da, kondairak dioenez, bere ihesaldietan, herri horietako kobazulo banatan ezkutatu baitzen. 1851ko kolera agerraldi baten amaiera egotzi zioten Turin.  Urtero hiru eguneko jaialdia egiten da Ostuni eta Leccen abuztuaren 25etik abuztuaren 27ra, santua omentzeko.

 Iruditegia 
erdian|thumb|560x560px|Justus, Orontius eta Fortunatusen irudiak Lecceko katedralean.

 Erreferentziak 

 Kanpo estekak 

Kategoria:Urte ezezagunean jaiotakoak
Kategoria:Italiako santuak
Kategoria:Leccetarrak